**Apátistvánfalva Községi Önkormányzat Képviselő-testületének**

**3/2016. (II.22.) önkormányzati rendelete**

**az anyakönyvi eljárásról, az egyes anyakönyvi és családi események**

**engedélyezésének szabályairól, valamint az azokért fizetendő díjak mértékéről szóló 8/2013. (VI. 24.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** Az anyakönyvi eljárásról, az egyes anyakönyvi és családi események engedélyezésének szabályairól, valamint az azokért fizetendő díjak mértékéről szóló 8/2013. (VI. 24.) önkormányzati rendelet (a továbbiakban: Rendelet) 2. § (1) bekezdése helyébe a következő rendelkezés lép:

„(1) Apátistvánfalva Községi Önkormányzat (a továbbiakban: Önkormányzat) házasságkötésre alkalmas hivatali helyiségként az Apátistvánfalva, Fő út 107. szám alatti Klubkönyvtárat és a polgármesteri irodahelyiséget biztosítja.”

**2. §** A Rendelet 1. melléklete helyébe e rendelet 1. melléklete lép.

**3. §** Hatályát veszti a Rendelet 1. §-a, a Rendelet 3. § (2) bekezdésében a „valamint az élettársi kapcsolatot létesíteni kívánók” és az „az egészségügyi és szociális intézményben, továbbá” szövegrész és a Rendelet 4. § (1) bekezdése.

**4. §** Ez a rendelet2016. március 1-jén lép hatályba, rendelkezéseit a hatálybalépését követően bejelentett anyakönyvi eseményekre kell alkalmazni.

Császár-Bartakovics Csaba sk. Dr. Dancsecs Zsolt sk.

 polgármester jegyző

Ezt a rendeletet Apátistvánfalva Községi Önkormányzat Képviselő-testülete a 2016. február hó 19 -i ülésén fogadta el.

Kihirdetve:

2016.február 22.-én.

 Dr. Dancsecs Zsolt sk.

 jegyző

1. melléklet a 3/2016 . (II.22.) önkormányzati rendelethez

„1. melléklet a 8/2013. (VI. 24.) önkormányzati rendelethez

A hivatali helyiségen kívüli, valamint a hivatali munkaidőn kívül történő házasságkötés esetén fizetendő díjak:

1. Hivatali helyiségben, hivatali munkaidőn kívül: 17.500 forint\*

2. Hivatali helyiségen kívül, hivatali munkaidőben: 13.000 forint\*

3. Hivatali helyiségen kívül, hivatali munkaidőn kívül: 17.500 forint\*

\*A díjak az általános forgalmi adót is tartalmazzák!